Усё лета будзе доўжыцца Рэспубліканская акцыя “Вакацыі без дыму і агню”, арганізаваная Міністэрствам па надзвычайных сітуацыях. Як паведамляе спецыяліст Савецкага раённага аддзела па надзвычайных сітуацыях сталіцы Таццяна Бычанок, “Марафон бяспекі” стартаваў 1 чэрвеня. Работнікі МНС усіх рэгіёнаў Беларусі ладзяць для школьнікаў і дашкольнікаў, што знаходзяцца ў аздараўленчых і прышкольных летніках, навучальныя мерапрыемствы. Мэта акцыі — нагадаць дзецям правілы паводзін як у побыце, так і на вуліцы, пры адпачынку ў лесе і ля вадаёма. Інструктажы праводзяцца і для педагогаў.